אלברטו לוי

 **לא קל בכלל**

אלבום חדש

בבקרים לובש אלברטו לוי את חלוק הלבורנט ויוצא אל המעבדה. בלילות הוא משאיר מאחוריו את המבחנות המבעבעות ואדי החנקן ונכנס לאולפן הביתי. בפנים, מבודד מרעשי העולם, הוא חוקר בסבלנות מילים וחוויות ומתיך אותן לצלילים שמהם עשויים חייו, חיים של מהגר.

לוי, 55, מעבדן (לבורנט) ומוזיקאי, נולד בארגנטינה לאב יליד מצרים ולאם איטלקייה יהודייה שברחה עם הוריה מאירופה הנאצית. כשהיה בן שנה עלתה המשפחה לישראל אבל בדיעבד התברר שזה היה זמני: "כשהייתי בן שש שוב עזבנו, הפעם לאיטליה. כשחיינו שם ניסיתי להיות 100% איטלקי ולפעמים הרגשתי שאני מצליח, אבל הוריי תמיד הרגישו מהגרים".

מטורינו של שנות ה-70 הוא זוכר את הגבעות המוארות שהציצו מהחלון וגם את הערפל שהיה מכסה את העיר. הגיטרה אתו מאז שבן דודו לימד אותו את שני האקורדים הראשונים, והיא מלווה אותו בפאבים, בפסטיבלים ובצמתים של חייו: גם כשהגיע כנער צעיר לשנת ניסיון בקיבוץ, גם כשעזב וגם כשחזר לכאן שוב בגיל 21.

ובינתיים הוא נשאר, אפילו שתחושת הזרות היא הדבר הכי מוכר לו, ולא, היא לא עזבה מעולם, הוא אומר, וזה לא קל בכלל.

**"לא קל בכלל" הוא אלבומו השני של אלברטו לוי. תודה מיוחדת למוטי ביקובסקי, נחום סילברמן, דרי נחמיאס (אולפני אמביאנס), ואמיר זיו.**

לפרטים: **052-8476571** , albilevi@gmail.com

<https://albertolevy.bandcamp.com/album/lo-kal-bichlal>